
การประชุมมอบ นโยบายไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) และประกาศเจตนารมณ์ป้องกันและต่อต้านการทุจริตคอรัปชั่น ประจำปีงบประมาณ พ.ศ. 2569

[bookmark: _GoBack]องค์การบริหารส่วนตำบลบ้านหวด นำโดยนายมนูญศักดิ์  พิบูลพิพัฒน์ นายกองค์การบริหารส่วนตำบลบ้านหวด ได้มอบหมาย สำนักปลัดองค์การบริหารส่วนตำบลบ้านหวด จัดการประชุมผู้บริหาร พนักงานส่วนตำบล และเจ้าหน้าที่ขององค์การบริหารส่วนตำบลบ้านหวด เมื่อวันที่ 14 ตุลาคม 2569 เวลา 09.00 น. ณ องค์การบริหารส่วนตำบลบ้านหวด
การประชุมในครั้งนี้มีวัตถุประสงค์เพื่อถ่ายทอดและมอบนโยบาย “ไม่รับของขวัญและของกำนัลทุกชนิดจากการปฏิบัติหน้าที่ (No Gift Policy)” พร้อมทั้งประกาศเจตนารมณ์ในการป้องกันและต่อต้านการทุจริตคอรัปชั่น ประจำปีงบประมาณ พ.ศ. 2569 โดยนายมนูญศักดิ์  พิบูลพิพัฒน์ นายกองค์การบริหารส่วนตำบลบ้านหวด ได้เน้นย้ำให้ผู้บริหาร พนักงานส่วนตำบล และเจ้าหน้าที่ทุกคน ยึดถือและปฏิบัติตามนโยบายดังกล่าวอย่างเคร่งครัด
ทั้งนี้ เพื่อให้บุคลากรทุกระดับแสดงเจตนารมณ์ร่วมกันในการไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) ทั้งก่อน ขณะ และหลังการปฏิบัติหน้าที่ อันเป็นการสร้างค่านิยมความซื่อสัตย์สุจริต โปร่งใส และเป็นการป้องกันการเกิดผลประโยชน์ทับซ้อนในหน่วยงาน
ภายในกิจกรรมยังได้ให้ความรู้แก่พนักงานและเจ้าหน้าที่ ในหัวข้อหลักเกณฑ์การรับทรัพย์สินหรือประโยชน์อื่นใดโดยจรรยาของเจ้าพนักงานของรัฐ เพื่อเสริมสร้างความรู้ ความเข้าใจ และแนวทางการปฏิบัติที่ถูกต้องตามระเบียบและกฎหมายที่เกี่ยวข้อง
การดำเนินกิจกรรมดังกล่าวถือเป็นการขับเคลื่อนนโยบาย No Gift Policy ให้เกิดผลอย่างเป็นรูปธรรม เสริมสร้างวัฒนธรรมองค์กรที่โปร่งใส ตรวจสอบได้ และสร้างความเชื่อมั่นให้แก่ประชาชนในการปฏิบัติราชการขององค์การบริหารส่วนตำบลบ้านหวดต่อไป

